স্মিথের পরে টিম পেইন অধিনায়কত্বের দায়িত্ব নিলেও ক্রিকেটীয় সঙ্কট থেকে রক্ষা পায়নি অস্ট্রেলিয়া। দক্ষিণ আফ্রিকায় পেইন দায়িত্ব নেওয়ার পরে শেষ তিনটি টেস্টের মধ্যে দুটিতে হেরেছে টিম। আবার অ্যারন ফিঞ্চের নেতৃত্বে খেলা ওয়ান ডে টিম টানা সাতটা ম্যাচ হেরেছে। যার মধ্যে আছে ইংল্যান্ডের বিরুদ্ধে ০-৫ হোয়াইটওয়াশ। দেশের মাঠে গত রবিবার পারথে দক্ষিণ আফ্রিকার বিরুদ্ধে ওয়ান ডে সিরিজের প্রথম ম্যাচেও শোচনীয় ভাবে হারতে হয়েছে। এর ফলে দাবি উঠেছে, অজি ক্রিকেটকে বাঁচাতে স্মিথ-ওয়ার্নারদের ফেরাতে হবে।